Nyeste Skilderie af Kiøbenhavn, 1807-09-27
Udenlandske Efterretninger. Sundheds-Contoiret i Philladelphia den 27. Juni 1807. Adskillige Kystfarere, med fremmed Gods omborde, have siden Qvarantainens Begyndelse løbet op til Staden, uden at stoppe ved Examinations=Lazarettet, hvorved de have selv paadraget sig en Bøde af 500 Daler, fordi de have overtraadt Sundheds-Anordningen. Men da mange af Capitainerne have erklæret, at de vare uvidende om saadant Paabud, er det bleven besluttet, at følgende Section af Sundheds Anordningen skal bekjendtgjøres i Avisen og trykte Sedler skulle uddeles til Skippere til Underretning for dem, som dette kan angaae. - Sect. H. Og end videre paalægges det i Følge ovenanførte Befaling: At alle store og smaae Skibe, saavel Krigs som Kjøbmands Skibe, der komme fra nogen Havn eller Plads i de forenede Stater, og, bestemte til Havnen i Philladelphia, fra 1 Juni til 1 October i ethvert Aar, og som have omborde Gods eller Vare, der ere voxede eller producerede paa noget fremmed Sted eller Land, eller nogen Person eller Personer, Senge, eller Gangklæder fra nogen fremmed Havn eller Plads, skulle gaae til Ankers lige udenfor det ommeldte Lazareth, og skulle undersøges af Lazarethets Læger og Qvarantaine Mesteren, og dersom Capitainen eller Skipperen paa noget stort eller lidet Skib kan fremlægge saadant fyldestgiørende Beviis, som Sundheds=Collegiet i dette Tilfælde vil paalægge dem at tilveiebringe, at omtalte Gods eller Vare have været i Land i de forenede Stater i mere end 30 Dage og ere frie for Fordærvelse, og at ommeldte Skib, Senge, Gangklæder og Personer ere frie fra Smitte af nogen farlig smitsom Sygdom, undtagen Smaakopper og Mæslinger, da og i dette Tilfælde skal ommeldte Læge og Qvarantaine Mester give Capitainen eller Skipperen paa saadant stort eller lidet Skib et Beviis om Sagens Forhold, og tillade saadant stort eller lidet Skib at løbe op til Staden, hvilket Beviis fornævnte Capitain eller Skipper skulle fremvise paa Sundheds-Contoiret i Philladelphia inden 24 Timer efter at han er ankommen og har lykkeligen fortøiet sig der, skulde han forsømme at gjøre det og bliver lovligen overbeviist derom, skal han dømmes til at betale en Bøde af 200 Daler, hvilke skulle hæves og inddrives som nedenfor er anført; og dersom Capitainen eller Skipperen skulde mangle at fremlægge saadant fyldestgiørende Beviis, som ovenfor er omtalt, om Skibets, Godsets, Varenes, Senge= og Gangklædernes, samt Personernes sunde Tilstand, da skal bemeldte Skib, Gods, Vare, Sengeklæder, Gangklæder og Personer holdes tilbage paa Lazarettet, og dermed skal den fortfares paa samme Maade og underkastes samme Ordre og Indretninger, som heri tilforn er bestemt og unført i det Tilfælde, om Skibe der komme directe fra en fremmed Havn eller Plads; dersom Capitainen eller Skipperen paa noget stort eller lidet Skib kommer fra nogen Havn eller Plads i de forenede Stater, og er bestemt til Havnen i Philladelphia, og har ombord noget Gods eller Vare, Senge Gangklæder eller Personer, som forhen er ommeldt, og skulde vægre sig ved eller forsømme at gaae til Ankers lige uden for Lazarethet og seile dette forbi for at fortsætte sin Cours til Staden, uden at være bleven examineret af og uden at have erholdt Beviis fra Lægen og Qvarantaine Mesteren, skal han, naar han bliver overbeviist derom bøde og betale den Summa 500 Rdlr., der skulle hæves og inddrives som heri er fastsat, og skulle Skib, Gods, Vare, Senge, Gangklæder og Personer føres tilbage til Lazarether, der at fortfares med paa saadan en Maade, som Sundheds=Collegiet, overeensstemmende med denne Act vil i det Tilfælde tilraade og anordne." Efter Collegiets Ordre.